Armando Babaioff
<s>Armando Babaioff (Recife, 1. aprila 1981.), brazilski je glumac.</s><s>Izjašnjava se kao gay osoba.</s>

<s>Biografija
Armando Babaioff je rođen 1981. godine u gradu Recife, glavnom gradu brazilske države Pernambuco.</s><s>Potomak je uzbečkih Jevreja po očevoj strani, odakle mu potiče i prezime Babaioff.</s><s>Pozorištem se počeo baviti sa jedanaest godina u školi.</s><s>Diplomirao je  scenske umjetnosti na Državnoj tehničkoj školi pozorišta Martins Penna i Federalnom univerzitetu države Rio de Janeiro (UNIRIO).</s>

<s>Profesionalno je debitovao na sceni sa petnaest godina na Rei Ator Theatre Festivalu.</s><s>Glumio je u nagrađivanoj predstavi A Fábula da Casa das Mulheres Sem Homens Quietude Quantum Companhia de Teatro, osvojivši nagrade za najboljeg glumca na pozorišnom festivalu Carioca i na VII.</s><s>Festivalu de Macaé.</s><s>Godine 2004. glumio je zajedno s Verom Fischer u A Primeira Noite de um Homem, koju je režirao, preveo i adaptirao Miguel Falabella.</s>

<s>Godine 2006. debitovao je na televiziji, na Rede Globo, igrajući lik Felipea u telenoveli Páginas da Vida.</s><s>Godine 2008. igrao je lik Benoliela da Conceiçãa u Duas Caras, a 2010. je igrao gaya Thalesa Salmerona u Ti Ti Ti.</s><s>Imao je epizodnu ulogu u seriji As Brasileiras, gdje je igrao Pedra, brata lika Ivete Sangalo, kao i u mini seriji o životu glumice Dercy Gonçalves, Dercy de Verdade.</s><s>Godine 2013. vratio se sapunicama, igrajući Erica, jednog od ko-protagonista telenovele Sangue Bom, formirajući romantični par sa Regiane Alves, a kasnije i sa Letícijom Sabatellom.</s><s>Godine 2014. u telenoveli Joia Rara igrao je ulogu Aderbala Feitose, formirajući ljubavni trougao sa likovima Luize Valdetaro i Thiaga Lacerda.</s>

<s>Nastupio je u nagrađivanoj predstavi Ariane Suassune, u režiji João Fonseca, O Santo e a Porca – gdje je nominovan za nagradu APTR za najbolju sporednu mušku ulogu, te u predstavi A Gota D'Água, Chica Buarquea i Paula Pontesa, također, u režiji João Fonseca, sa kojom je imao dugu turneju po Portugalu.</s><s>Godine 2009., zajedno sa svojim partnerom i prijateljem Gustavom Vazom, stvara ABGV Produções Artísticas i po prvi put djeluje s velikim uspjehom kao kazališni producent.</s><s>Predstava je bila Na Solidão dos Campos de Algodão, koju je napisao Bernard-Marie Koltes, a režirao Caco Ciocler.</s><s>Donijela mu je nominaciju za nagradu najboljeg glumca od APTR - Udruženja pozorišnih producenata Rio de Janeira.</s><s>Iste godine, predstava je bila odabrana za Porto Alegre Festival (POA Em Cena) 2010. i za Međunarodni festival Vitória - ES.</s>

<s>Godine 2012.</s><s>Armando Babaioff glumi zajedno sa glumicom Marijom Flor u seriji Do Amor, za kanal Multishow.</s><s>Tu igra mladog učitelja po imenu Pio.</s><s>Godine 2016. glumio je doktora Brunu Pesou u filmu A Lei do Amor, formirajući romantični par sa Marcellom Ricom.</s><s>Godine 2018. glumio je policajca Jonana Falkaa u filmu Segundo Sol, formirajući ljubavni trougao sa likovima Nande Koste i Kerol Fazu.</s><s>Godine 2019. igrao je svog prvog negativca, uzaludnog i komičnog Dioga Cabrala u Bom Sucesso.</s>

<s>Reference</s>

<s>Vanjski linkovi</s>

<s>Brazilski televizijski glumci
Brazilski filmski glumci
Životopisi, Brazil
LGBT osobe</s>

